HR Službeni list Europske unije C 265/7

Objava zahtjeva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2015/C 265/06)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1).

JEDINSTVENI DOKUMENT

„ ” (MRECH KAMPOT)/„POIVRE DE KAMPOT”

EZ br.: KH-PGI-0005-01264 – 6.10.2014

ZOZP ( X ) ZOI ( )

1. Naziv(i)

„ ” (Mrech Kampot)/„Poivre de Kampot”

2. Država članica ili treća zemlja

Kambodža

3. Opis poljoprivrednog ili prehrambenog proizvoda

3.1. Vrsta proizvoda

Razred 1.8. Ostali proizvodi iz Priloga I. Ugovora (začini itd.)

3.2. Opis proizvoda na koji se odnosi naziv iz točke 1.

„ ” (na izvornom jeziku regije, kmerskom)/„Poivre de Kampot” (na francuskom) označava bobice dviju sorta vrste Piper nigrum L.; točnije, Kamchay i Lampong (ili Belantoeung), lokalno poznate kao sorte „malog lišća” i „velikog lišća”, a uzgajaju se u području definiranom u Odjeljku 4.

Postoje različite vrste papra „ ”/„Poivre de Kampot”, ovisno o razdoblju berbe i preradi koja slijedi:

— Zeleni papar: jest nezreli plod papra, ubran prije zrenja. Može se prodavati ili konzumirati svjež (prezentiran u grozdovima) ili u salamuri ili octu (prezentiran u čitavim bobicama ili grozdovima).

— Crni papar: ubran kad zelena boja bobica počinje prelaziti u žutu, nakon berbe se suše. Može se prezentirati u čitavim bobicama ili mljeven.

— Crveni papar: jest sušeni proizvod potpuno zrelih bobica. Prezentira se u čitavim bobicama.

— Bijeli papar: dobiven od crvenih ili zrelih bobica koje kasnije prolaze postupak namakanja. Prezentira se u čitavim bobicama.

Osobito svojstvo proizvoda temelji se na njegovoj snažnoj oštrini (ali koja ne „peče”), koja nije agresivna, već se postepeno razvija u ustima. Osim pikantnosti, posebnu kvalitetu papra „ ”/„Poivre de Kampot” daje i intenzivna aroma.

Zrna papra imaju idealna fizička obilježja s obzirom na veličinu i gustoću.

Fizikalna i organoleptička svojstva proizvoda su sljedeća:

Vrsta Oblik Veličina i gustoća Boja Miris Ostalo Crni papar Sušene bobice ∅ ≥ 4 mm Gustoća ≥ 570 g/l Tamno crna, crna, smeđe crna ili sivo crna. — Zrno ima umjereno nadražujući miris. — Nakon mljevenja, miris papra u prahu jako je nadražujući i dugotrajan. Dopušteno odstupanje (2): Dopuštena su odstupanja od 5 % u veličini bobica i 2 % u boji bobica. Nedopušteni nedostaci: — Biljni otpad — Prašina — Gljive — Cvjetište (3) od 5 %. Mljeveni papar Prašak s malim dijelovima bobica Tamno siva s crnim točkama Crveni papar Sušene bobice ∅ ≥ 4 mm Gustoća ≥ 570 g/l Smeđe crvena ili tamno crvena. Nedopušteni nedostaci: — Biljni otpad — Prašina — Gljive — Cvjetište od 1 % Bijeli papar Sušene bobice ∅ ≥ 3 mm Gustoća ≥ 600 g/l Sivo bijela s malim žutim ili svijetlo smeđim točkama. Mora biti prirodne boje. Ne smiju se dodavati tvari za promjenu boje. Nedopušteni nedostaci: — Biljni otpad — Prašina — Gljive Zeleni papar Čitav grozd svježih bobica Grozdovi od najmanje 10 zrna. Svako zrno ∅ ≥ 3 mm. Tamno zelena. — Biljna aroma zelenog papra — Pri mljevenju se ne osjeti nadražujući miris. — Pri mljevenju, osjeća se jaki nadražujući miris koji brzo nestaje. Nedopušteni nedostaci: — Biljni otpad — Prašina — Gljive Bobice ili cijeli grozdovi u salamuri ili octu Grozdovi od najmanje 10 zrna. Svako zrno ∅ ≥ 3 mm. Zelena boja nezrelog ploda. Ne smije poprimiti smeđu boju.

U pogledu posebnih svojstava različitih vrsta papra „ ”/„Poivre de Kampot”:

— Sorta zelenog papra ima svjež okus agruma i manje je pikantna od sušenih sorta.

— Crni papar ima dublji, jači i pomalo cvjetni okus s natruhama cvijeta, eukaliptusa i metvice. Može varirati od umjereno slatkog do intenzivno pikantnog.

— Crveni papar je slađi i manje pikantan od crne sorte, no više zaokruženog okusa. Izrazito je voćnog okusa.

— Kora voća se kod bijelog papra skida nakon postupka namakanja te na taj način proizvod poprima drugačiji okus, s notama svježe trave i limete.

Proizvod se prodaje u zapečaćenim pakiranjima (od različitih materijala i različitih veličina) na kojima se nalaze oznake određene odjeljkom 3.6.

3.3. Hrana za životinje (samo za proizvode životinjskog podrijetla) i sirovine (samo za prerađene proizvode)

—

3.4. Posebni proizvodni postupci koji se moraju provesti na određenom zemljopisnom području

Svi proizvodni postupci moraju se provesti na zemljopisnom području, a oni uključuju:

— postupke upravljanja usjevima,

— berbu bobica,

— postupak sušenja (koji se primjenjuje na crni, crveni i bijeli papar),

— namakanje (primjenjuje se samo na bijeli papar),

— razvrstavanje bobica,

— ukiseljavanje (koji se primjenjuje samo na zeleni papar u salamuri ili octu).

Svježi zeleni papar „ ”/„Poivre de Kampot” stoga se mora proizvoditi unutar zemljopisnog područja.

Crni, crveni, bijeli i ukiseljeni zeleni „ ”/„Poivre de Kampot” mora se proizvoditi i prerađivati, namakanjem ili ukiseljavanjem, unutar zemljopisnog područja.

3.5. Posebna pravila za rezanje, ribanje, pakiranje itd. proizvoda na koji se odnosi registrirani naziv

—

3.6. Posebna pravila za označivanje proizvoda na koji se odnosi registrirani naziv

Paketi i spremnici proizvoda nose naziv „ ” ili „Poivre de Kampot”. Uz ime se može navesti i prijevod na službeni jezik državnog područja na kojem se proizvod stavlja na tržište (npr. Kampot Pepper za engleska govorna područja), veličine znakova najmanje jednake kao najveća od ostalih slova na pakiranju. Izraz „Zaštićena oznaka zemljopisnog podrijetla” prikazuje se blizu naziva „ ” ili „Poivre de Kampot” uz koji se može navesti prijevod.

Pakiranje mora biti označeno zasebnim brojem serije (koji se navodi s ciljem osiguravanja sljedivosti proizvoda).

Označivanje uključuje i jasno vidljive sljedeće oznake:

— Zajednički logotip na odgovarajućem jeziku: ili

— Državni logotip kambodžanske zaštićene oznake zemljopisnog podrijetla (prikazan u nastavku).

Može se, prema potrebi, uključiti i logotip zaštićene oznake zemljopisnog podrijetla (ili slično) drugih država ili regija u kojima je papar „ ” / „Poivre de Kampot” prepoznat.

4. Sažeta definicija zemljopisnog područja

Zemljopisno područje sastoji se od sljedećih okruga smještenih u južnoj Kambodži:

— Kampong Trach, Dan Tong, Toeuk Chhou, Chhouk i Kampot City, od kojih se svi nalaze u pokrajini Kampot.

— Kep City i Damnak Chang Aeur, koji se nalaze u pokrajini Kep.

5. Povezanost sa zemljopisnim područjem

Uzročna povezanost ugleda i kvalitete određenog proizvoda i njegova zemljopisnog podrijetla

Ugled:

U dokumentima spomen proizvodnje papra u Kambodži datira još iz izvješća kineskog istraživača Tchéou Ta Kouana iz 13. stoljeća.

Međutim, tek je krajem 19. stoljeća i dolaskom francuskih kolonizatora u pokrajini Kampot zavladala prava „paprena groznica”. Početkom sljedećeg stoljeća pojačana je proizvodnja ovog začina te je dosezala do 8 000 tona godišnje. Proizvodnja papra u Kampotu je sredinom 20. stoljeća, kad se stabilizirala na oko 3 000 tona godišnje, bila iznimne kvalitete. U to je vrijeme naziv Kampot već bio snažno povezivan s papom, a proizvod je bio dobro poznat, posebno u Francuskoj i ostatku Europe. Papar iz Kampota bio je na cijeni zbog svoje kvalitete, a posebno u kulinarskim krugovima Francuske i Europe.

Povijest i razglašenost papra iz Kampota detaljno su dokumentirani i prikazani u knjizi „Kampot, miroir du Cambodge. Promenade historique, touristique et littéraire” (Izdanja YOU-FENG, Pariz, 2003.) Luca Mogeneta, koji opisuje uzgoj papra koji je osigurao blagostanje Kampota krajem 19. stoljeća; prema navedenom autoru do 1920-ih gotovo je sav papar koji se konzumirao u Francuskoj dolazio iz te indokineske regije.

Upućivanja na povijest papra iz Kampota u razdoblju između 19. i 20. stoljeća može se pronaći u mnogim izdanjima toga vremena, poput: „Paris-match” (br. 969.-977. iz 1967.), „Connaissance des arts” (Societe Française de Promotion Artistique, br. 189. iz 1967.), „Bulletin du comité des travaux historiques et scientifiques” te „Bulletin de la Section de géographie” (Imprimerie nationale, 1915.), knjiga „Un hiver au Cambodge: chasses au tigre, à l'éléphant et au buffle sauvage” (Edgar Boulangier, Mame 1887.), „Bulletin économique de l'Indochine” (vol. 6., 1903.), itd.

Nakon dramatične stanke u proizvodnji papra iz Kampota za režima Crvenih Kmera i građanskog rata u Kambodži krajem 20. stoljeća te relativnog mira uspostavljenog nakon izbora 1998. godine na predmetnom području opet se započelo s proizvodnjom ovog začina te je proizvod ubrzo vratio staru slavu.

Obitelji proizvođača iz Kampota i Kepa vratile su se na zemlju predaka. S obzirom da su potjecali iz nekoliko generacija proizvođača papra, očistili su napuštenu zemlju i započeli s ponovnim uzgojem papra tradicionalnim metodama naslijeđenima od predaka.

Papar iz Kampota je u travnju 2010. registriran zemljopisnom oznakom iz Kambodže te je prvi lokalni proizvod koji je dobio taj status.

Ponovni početak proizvodnje papra u Kampotu u novom razdoblju privukao je pozornost nacionalnih i međunarodnih medija.

Producirano je i širom svijeta emitirano više dokumentarnih filmova u kojima se hvali kvaliteta proizvoda te se opisuje njegova osebujnost; kao što su: televizijska emisija BBC-ja „Rick Stein's Far Eastern Odyssey” (1. program), dokumentarna emisija „Nouveaux produits, nouvelles habitudes: révélations sur nos assiettes” koja je emitirana na francuskom kanalu M6 u okviru programa „Zone Interdite”, a u okviru emisije „Les petits plats du Grand Mékong” TÉLÉRAME-a posvećen je program papru iz Kampota, itd.

Nadalje, papar iz Kampota se u današnje vrijeme spominje u mnogim turističkim i kulinarskim vodičima i opisuje kao papar najviše kvalitete, npr.: „Lonely Planet Cambodia” (Lonely Planet, Nick Ray, Greg Bloom. 2014.), „Consumed: Food for a Finite Planet” (Sarah Elton. 2013.), „Gordon's Great Escape Southeast Asia: 100 of my favourite Southeast Asian recipes” (Gordon Ramsay. 2011.), „The Rough Guide to Cambodia” (Beverley Palmer, 2013.), itd.

Sve ovo dokazuje da papar „ ”/„Poivre de Kampot” uživa ugled koji se može pripisati njegovu zemljopisnom podrijetlu.

Kvaliteta proizvoda kao rezultat zemljopisnog podrijetla:

S druge strane, osebujnost proizvoda, koja se temelji na njegovoj snažnoj oštrini (koja ne „peče”) i intenzivnoj aromi, povezana je sa specifičnim uvjetima područja i lokalnim proizvodnim metodama.

Dobro i drenirano tlo i visok prosjek količine kiše uvjeti su potrebni za proizvodnju visokokvalitetnog papra. Klimu pokrajina Kampot i Kep odlikuju jake i redovite kiše; kišna sezona traje duže od sušne, stoga ne samo što je na određenom području prosječna količina kiše visoka (više od 2 000 mm godišnje) nego je i dobro raspoređena tijekom godine, što izravno utječe na kvalitetu proizvoda, a posebice na njegovu aromu i uravnoteženu oštrinu. Topografija područja, s druge strane, omogućuje smještanje većine parcela s nasadima na brežuljke (povišeno tlo) ili u podnožje planina te se na taj način osigurava dreniranje tla.

U pogledu ljudskih faktora, mogu se utvrditi dvije specifične uzgojne tehnike papra kojima se koriste poljoprivrednici na određenom području:

— povisivanje tla kako bi se izdigli nasadi papra te kopanje kanala za navodnjavanje oko nasada kako bi se osigurala dostatna drenaža,

— redovito dodavanje nove zemlje.

Navedenim tehnikama, čiji je cilj osiguravanje dostatne drenaže tla, također se pridonosi proizvodnji papra intenzivne arome i uravnotežene oštrine.

Redovitim dodavanjem nove zemlje, s druge strane, kao i drugim mjerama koje se poduzimaju na nasadima (kao što su široki razmaci među kolcima, osiguravanje sjene za mlade biljke) pridonosi se proizvodnji papra dobre gustoće i veličine.

Upućivanje na objavu specifikacije

(članak 6. stavak 1. drugi podstavak ove Uredbe)

http://cambodiaip.gov.kh/TemplateTwo.aspx?parentId=34&menuid=74&childMasterMenuId=74&lang=en

(1) SL L 343, 14.12.2012., str. 1.

(2) Postotak bobica koje nisu u skladu s kriterijima za veličinu i boju.

(3) Cvjetište je anatomski dio zrna papra; mala stabljika koja raste u sredini cvijeta i bobice. Cvjetište je vrsta otpada koju se otklanja u vrijeme berbe kako bi se dobile čiste bobice.